Pienluokissa perehdytään vanhan ajan elämään Kuopiossa kuvien ja tarinoiden avulla. Oppilaat pelaavat peliä, jossa heidän täytyy löytää omalle henkilölleen kuuluvat tarvikkeet. Oppilaat kirjoittavat pareittain tekstin henkilöstään. Lisäksi oppilaat piirtävät kuvan kuopiolaisesta nähtävyyydestä tai vaihtoehtoisesti vanhasta esineestä. Liikuntatunneilla oppilaat opettelevat vanhan ajan leikkejä ja pelejä.